S-786/2020

Mál þetta, sem var tekið til dóms í dag, 22. maí 2020, höfðaði lögreglustjórinn á höfuðborgarsvæðinu með ákæru 17. mars 2020 á hendur G-kk-þgf E-kk-þgf L-kk-þgf, kt. 000000- 0000, [...];

,, fyrir umferðar- og fíkniefnalagabrot með því að hafa föstudaginn 26. apríl 2019, ekið bifreiðinni [...], sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 4,3 ng/ml) um [...] að bifreiðastæði í bifreiðakjallara [...], þar sem lögregla hafði afskipti af ákærða og jafnframt á sama tíma haft í vörslum sínum 2,44 gaf maríhúana, sem lögregla fann við leit í bifreiðinni.

Telst brot þetta varða við 1., sbr. 2. mgr., 50. gr. og 1. mgr. 5 8. gr., sbr. 1. mgr. 9 5. gr., umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 80 8/2018.

Þess er krafist að ákærð[i] verði dæmd[ur] til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019. Jafnframt er krafist upptöku á 2,44 gaf maríhúana, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.“

Ákærði krefst vægustu refsingar sem lög leyfa.

Ákærði hefur fyrir dómi skýlaust játað að hafa framið þau brot sem honum eru gefin að sök og var farið með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu eftir að sækjanda og verjanda ákærða hafði verið gefinn kostur á að tjá sig í stuttu máli um lagaatriði og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þau brot sem honum eru gefin að sök og eru þau réttilega heimfærð til refsiákvæða í ákæru. Ákærði hefur því unnið sér til refsingar.

Ákærði er fæddur [...] og hefur sætt refsingu þrisvar sinnum samkvæmt framlögðu sakavottorði. Ákærði gekkst undir sektargerð lögreglustjóra 22. apríl 2015 þess efnis að hann samþykkti greiðslu 202.000 króna sektar og að sæta 12 mánaða ökuréttarsviptingu vegna fíkniefnalagabrots og aksturs undir áhrifum ávana- og fíkniefna. Með sektargerð lögreglustjóra 15. september 2015 samþykkti ákærði greiðslu sektar að fjárhæð 260.000 krónur og að sæta tveggja ára ökuréttarsviptingu fyrir akstur sviptur ökurétti og undir áhrifum ávana- og fíkniefna 12. júní 2015. Ákærði var sakfelldur fyrir akstur sviptur ökurétti og undir áhrifum ávana- og fíkniefna og dæmdur í 30 daga fangelsi og var sviptur ökurétti ævilangt með dómi 19. október 2016.

Að sakaferli ákærða og brotum hans virtum, sbr. 77. gr. almennra hegningarlaga n r. 19/1940, verður refsing ákærða ákveðin 75 daga fangelsi.

Með vísan til 99. og 101. gr. umferðarlaga nr. 77/2019 er ævilöng ökuréttarsvipting ákærða áréttuð.

Með vísan til kröfugerðar ákæruvaldsins, gagna málsins og tilgreindra lagaákvæða í ákæru verða gerð upptæk þau fíkniefni sem í dómsorði greinir.

Á grundvelli sakfellingar ákærða, sbr. 1. mgr. 235. gr. laga nr. 88/2008 um meðferð sakamála, verður honum gert að greiða allan sakarkostnað málsins sem, samkvæmt framlögðu yfirliti sækjanda um slíkan kostnað og með stoð í meðfylgjandi gögnum, nemur samtals 77.314 krónum. Verjandi afsalaði sér þóknun fyrir verjendastarfann.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, G-kk-nf E-kk-nf L-kk-nf, sæti fangelsi í 75 daga.

Ákærði er sviptur ökurétti ævilangt.

Ákærði sæti upptöku á 2,44 gaf maríhúana.

Ákærði greiði 77.314 krónur í sakarkostnað.

M-kvk-nf H-kvk-nf H-kvk-nf